**Projekts**

2012.gada \_\_.\_\_\_\_\_\_\_\_

Noteikumi Nr.\_\_

Rīgā (prot.Nr.\_\_.§)

**Noteikumi par Eiropas Trešo valstu valstspiederīgo integrācijas fonda 2011. gada programmas aktivitāšu īstenošanu**

*Izdoti saskaņā ar Vispārīgās programmas "Solidaritāte un migrācijas plūsmu pārvaldība"   
ietvaros izveidoto fondu vadības likuma 14.panta 3.punktu*

**I Vispārīgie jautājumi**

1. Noteikumi nosaka:
   1. Eiropas Trešo valstu valstspiederīgo integrācijas fonda (turpmāk – fonds) 2011. gada **programmas šādu aktivitāšu projektu konkursu organizēšanas kārtību**:
      1. 1a. aktivitātē „Izglītības vai adaptācijas programmu attīstība un īstenošana ar mērķi nodrošināt kvalitatīvu trešo valstu pilsoņu integrāciju, t.sk., programmas īpašām trešo valstu valstspiederīgo grupām” (turpmāk-1.a. aktivitāte);
      2. 1b. aktivitātē „Uzlabot trešo valstu valstspiederīgo piekļuvi valsts un privātajiem pakalpojumiem un produktiem, kā arī veicināt labvēlīgāku attieksmi pret migrāciju uzņemošajā sabiedrībā” (turpmāk- 1.b. aktivitāte);
      3. 2. aktivitātē „Administratīvās kapacitātes stiprināšana valsts aģentūrām, kuras nodrošina pakalpojumus trešo valstu valstspiederīgajiem” (turpmāk – 2.aktivitāte);
      4. 3.aktivitātē „Pieredzes un labās prakses apmaiņa integrācijas politikas jomā”(turpmāk – 3.aktivitāte).
   2. **prasības fonda projekta iesnieguma iesniedzējam (turpmāk – projekta iesniedzējs);**
   3. **fonda projektu iesniegumu sagatavošanas un iesniegšanas kārtību un to vērtēšanas kritērijus, fonda projekta atlases kārtību;**
   4. **granta līguma slēgšanas kārtību;**
   5. **tehniskās palīdzības aktivitātes īstenošanas kārtību.**
2. Finansējuma saņēmējs maksājumus fonda projektu ietvaros par izdevumiem, kas radušies līdz 2013.gada 30.jūnijam, var veikt laikposmā no lēmuma par fonda projekta iesnieguma apstiprināšanu pieņemšanas dienas vai atzinuma par nosacījumu izpildi apstiprināšanas dienas līdz granta līgumā noteiktajam projekta gala pārskata iesniegšanas termiņam, bet ne vēlāk kā līdz 2013.gada 31.jūlijam. Finansējuma saņēmējs maksājumus 1b. aktivitātes ietvaros par izdevumiem, kas radušies līdz 2013.gada 30.jūnijam, var veikt laikposmā no šo noteikumu spēkā stāšanās dienas līdz granta līgumā noteiktajam projekta gala pārskata iesniegšanas termiņam, bet ne vēlāk kā līdz 2013.gada 31.jūlijam**.**
3. Ar fonda aktivitāšu īstenošanu saistītos Vispārīgās programmas „Solidaritāte un migrācijas plūsmu pārvaldība” ietvaros izveidoto fondu vadības likuma 7.pantā noteiktos vadošās iestādes pienākumus un tiesības īsteno Kultūras ministrija (turpmāk – vadošā iestāde).
4. **Ar fonda aktivitāšu īstenošanu saistītos Vispārīgās programmas „Solidaritāte un migrācijas plūsmu pārvaldība” ietvaros izveidoto fondu vadības likuma 9.pantā noteiktos revīzijas iestādes pienākumus un tiesības īsteno Finanšu ministrija (turpmāk – revīzijas iestāde).**
5. **Ar fonda aktivitāšu īstenošanu saistītos Vispārīgās programmas „Solidaritāte un migrācijas plūsmu pārvaldība” ietvaros izveidoto fondu vadības likuma 10.pantā noteiktos sertificēšanas iestādes pienākumus un tiesības īsteno Centrālā finanšu un līgumu aģentūra (turpmāk – sertificēšanas iestāde).**
6. Fonda mērķa grupa:
   1. Fonda galvenā mērķa grupa ir tādu valstu pilsoņi, kas nav Eiropas Savienības dalībvalstis, kā arī bezvalstnieki (turpmāk - trešo valstu pilsoņi), kuri ieradušies salīdzinoši nesen - termiņā līdz pieciem gadiem, un legāli uzturas Latvijas  teritorijā.
   2. Fonda mērķa grupā var tikt iekļauti trešo valstu pilsoņi, kas ir saņēmuši atļauju ieceļošanai Latvijā, lai tiem nodrošinātu pirms ieceļošanas integrācijas pakalpojumus un trešo valstu pilsoņi, kas legāli uzturas Latvijas Republikā termiņā, kas ir ilgāks par pieciem gadiem.
   3. Fonda mērķa grupā nav iekļaujami trešo valstu pilsoņi, kuri iesnieguši patvēruma pieteikumu, par ko galīgais lēmums vēl nav pieņemts, kuriem ir bēgļa vai alternatīvais statuss vai kuri var pretendēt uz bēgļa vai alternatīvo statusu saskaņā ar Patvēruma likumu, kā arī sezonas darbu veicēji.

**II Prasības projekta iesniedzējam**

1. Vispārīgās prasības projekta iesniedzējam:
   1. tas ar tiesas lēmumu nav atzīts par maksātnespējīgu (tai skaitā neatrodas sanācijas procesā vai tiesiskās aizsardzības procesā), tā saimnieciskā darbība nav izbeigta vai saskaņā ar komercreģistra informāciju tas neatrodas likvidācijas procesā, ja attiecināms;
   2. tas nav sniedzis nepatiesu informāciju vadošai iestādei saistībā ar fondu līdzfinansēto projektu īstenošanu;
   3. tā interesēs fiziska persona nav izdarījusi noziedzīgu nodarījumu, kas skāris Latvijas Republikas vai Eiropas Savienības finanšu intereses, un tam nav piemēroti piespiedu ietekmēšanas līdzekļi, **ja attiecināms;**
   4. tas nav saņēmis finansējumu vai neparedz saņemt finansējumu par tām pašām attiecināmajām izmaksām citu aktivitāšu ietvaros no vietējiem, reģionālajiem, valsts vai Eiropas Savienības līdzekļiem;
   5. **ja tas ir bijis finansējuma saņēmējs citā fonda gada programmā, tas ir ievērojis finansējuma saņemšanas nosacījumus atbilstoši normatīvajiem aktiem, kuri regulē 74. resora „Gadskārtējā valsts budžeta izpildes procesā pārdalāmais finansējums” 80.00.00 programmā „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai un Vispārīgās programmas "Solidaritāte un migrācijas plūsmu pārvaldība" ietvaros izveidoto fondu vadības un kontroles kārtību**, **ja attiecināms**.
   6. tas vienas fonda aktivitātes ietvaros ir iesniedzis vienu projekta iesniegumu;
   7. ja tas ir bijis projekta iesniedzējs citā fonda gada programmā, tas līdz projekta iesnieguma iesniegšanas brīdim atmaksā neatbilstoši veiktos izdevumus, ja vadošā iestāde to ir pieprasījusi.
   8. **tas neatrodas tiesvedības procesā ar prasību pret vadošo iestādi par fonda citu gadu programmu ietvaros iesniegto projektu iesniegumu, to vērtēšanu, u.c. prasījumiem fonda gada programmu sakarā.**
2. **Projekta iesniedzējs ir atbildīgs par projekta iesnieguma sagatavošanu, projekta vadību, īstenošanu un projekta mērķa un rezultātu sasniegšanu.**
3. **Atklātas fonda projekta iesnieguma atlases aktivitāšu īstenošanas gadījumā, projekta iesniegumā var paredzēt projekta īstenošanu sadarbībā ar partneriem. Sadarbības partneriem ir jāatbilst tām pašām prasībām kā projekta iesniedzējam.**
4. **Ierobežotas fonda projekta iesnieguma atlases aktivitāšu īstenošanas gadījumā, projekta īstenošanā sadarbības partnerus piesaistīt nedrīkst.**

**III Projektu iesniegumu atlases organizēšanas kārtība**

1. Projektu iesniegumu atlasi vadošā iestāde rīko kā ierobežotu projektu iesniegumu atlasi vai kā atklātu projektu iesniegumu atlasi, ņemot vērā šo noteikumu prasības, kas attiecināmas uz katru konkrēto aktivitāti.
2. Projektu iesniegumu atlasi vadošā iestāde var rīkot katrai aktivitātei atsevišķi, vienlaikus vairākām aktivitātēm vai vienlaikus visām aktivitātēm.
3. Projektu iesniegumu atlasē ir šādi posmi:
   1. vadošā iestāde izsludina atklātu projektu iesniegumu atlasi, ievietojot sludinājumu laikrakstā „Latvijas Vēstnesis”, vai ierobežotas projektu iesniegumu atlases gadījumā, nosūtot uzaicinājumu konkrētajam projekta iesniedzējam, kas minēts šo noteikumu konkrētajā aktivitātē;
   2. projektu iesniedzējs sagatavo un iesniedz projekta iesniegumu, kas sastāv no aizpildītas projekta iesnieguma veidlapas un papildus pievienojamiem dokumentiem;
   3. vadošā iestāde nodrošina projektu iesniegumu vērtēšanu un pieņem lēmumu par projekta iesniegumu apstiprināšanu, apstiprināšanu ar nosacījumu vai noraidīšanu;
   4. ja projekta iesniegums apstiprināts ar nosacījumu, vadošā iestāde nodrošina lēmumā par projektu iesniegumu apstiprināšanu ar nosacījumu noteikto nosacījumu izpildes izvērtēšanu;
   5. vadošā iestāde slēdz ar apstiprinātā projekta iesnieguma iesniedzēju granta līgumu vai vienošanos.
4. Sludinājumā par atklātas projektu iesniegumu atlasi izsludināšanu vai ierobežotas projektu iesniegumu atlases uzaicinājumā vadošā iestāde norāda:
   1. fonda aktivitātes nosaukumu un mērķus;
   2. fonda aktivitātes ietvaros pieejamo finansējumu;
   3. projekta iesnieguma iesniegšanas kārtību un termiņu;
   4. norādi par projekta iesnieguma sagatavošanai izmantojamiem materiāliem, projekta iesnieguma vērtēšanas kritērijiem, Eiropas Savienības un valsts finansējuma piešķiršanas kārtību, kas pieejami vadošās iestādes mājas lapā internetā un jautājumu uzdošanas kārtību.

**IV Projektu iesniegumu sagatavošanas un iesniegšanas kārtība**

1. Projekta iesniedzējs projekta iesniegumu iesniedz vadošajā iestādē šo noteikumu 14.punktā minētā sludinājumā vai uzaicinājumā norādītajā termiņā.
2. Projekta iesniegums sastāv no aizpildītas projekta iesnieguma veidlapas (1.pielikums) un šādiem papildus dokumentiem:
   1. projekta budžeta veidlapa (2.pielikums);
   2. detalizēts rakstisks pamatojums, ja projekta apakšlīgumu summa pārsniedz 40 % no projekta tiešajām attiecināmajām izmaksām (ja attiecināms);
   3. projekta iesniedzēja projekta administrēšanā un īstenošanā iesaistīto personu dzīves aprakstu oriģināli (CV) (ja attiecināms);
   4. projekta sadarbības partneru apliecinājums par piekrišanu piedalīties projekta īstenošanā (3.pielikums);
   5. projekta sadarbības partnera projekta administrēšanā un īstenošanā iesaistīto personu dzīves aprakstu oriģināli (CV) (ja attiecināms);
   6. kredītiestādes izziņa par kredīta piešķiršanu projekta iesniedzējam vai tā sadarbības partnerim vai to konta atlikumiem, ja projektā paredzēts izmantot papildu finanšu līdzekļus, kas nav fonda vai valsts budžeta finansējums, ja projekta īstenošanai tā apstiprināšanas gadījumā tiks piesaistīts projekta iesnieguma iesniedzēja vai tā partnera finansējums. Minētās izziņas iesniedz par summu, kas nav mazāka par projektā plānoto papildus finanšu līdzekļu kopsummu. Projekta iesnieguma iesniegšanas dienā kredītiestādes izziņa nedrīkst būt vecāka par 30 kalendāra dienām;
   7. pilnvarojumu apliecinoši dokumenti (ja attiecināms);
   8. projekta iesniedzēja pavadvēstule (pavadvēstulē norāda projekta iesniedzēja nosaukumu, aktivitātes numuru un nosaukumu, kā arī projekta nosaukumu).
3. Projekta iesniegumu sagatavo saskaņā ar esošajiem normatīvajiem aktiem par dokumentu izstrādāšanas un noformēšanas kārtību.
4. Projekta iesniedzējs projekta iesniegumu vadošajā iestādē var iesniegt:
   1. papīra formā, iesniedzot personīgi vadošajā iestādē vai nosūtot pa pastu ierakstītā vēstulē;
   2. elektroniska dokumenta veidā, iesniedzot personīgi vadošajā iestādē, nosūtot pa pastu ierakstītā vēstulē vai nosūtot uz vadošās iestādes elektroniskā pasta adresi.
5. Ja projekta iesniegumu iesniedz papīra formā, to iesniedz vienā eksemplārā, pievienojot identisku elektronisko kopiju elektroniskajā datu nesējā ar attiecīgām norādēm. Projekta iesnieguma eksemplāru papīra formātā iesniedz caurauklotu, sanumurētu, ar satura rādītāju, uz pēdējās lapas aizmugurē diegu galus pielīmē, apzīmogo ar projekta iesniedzēja zīmogu un uz uzlīmes norāda informāciju par dokumenta lapu skaitu, apliecinājumu par dokumenta satura pareizību, dokumenta autora nosaukumu, parakstu, datumu un dokumenta izstrādāšanas vietu. Projekta iesniedzēja pilnvarojumu (ja attiecināms) un pavadvēstuli iesniedz atsevišķi, necaurauklojot.
6. Ja projekta iesniegumu iesniedz elektroniska dokumenta veidā, to paraksta ar drošu elektronisko parakstu, pievieno laika zīmogu un noformē saskaņā ar esošajiem normatīvajiem aktiem par elektroniskajiem dokumentiem, izstrādāts DOC, XLS, PDF vai JPG datņu formātā.
7. Ja projekta iesniegumu iesniedz personīgi vai nosūta pa pastu ierakstītā vēstulē, to ievieto slēgtā aploksnē vai kastē, uz kuras norāda šādu infor­māciju:
   1. norāde „Ierobežotas pieejamības informācija”;
   2. vadošās iestādes nosaukums un adrese;
   3. projekta iesniedzēja nosaukums un adrese;
   4. norāde „Eiropas Trešo valstu valstspiederīgo integrācijas fonda projekta iesniegums”;
   5. gada programma, aktivitātes numurs un nosaukums;
   6. projekta iesnieguma nosaukums.
8. Ja projekta iesniegumu iesniedz elektroniska dokumenta veidā, nosūtot uz vadošās iestādes elektroniskā pasta adresi, elektroniskā pasta paziņojuma sadaļā “Tēma” norāda šo noteikumu 21.1., 21.4., 21.5.un 21.6.apakšpunktos minēto informāciju.
9. **Vadošā iestāde, saņemot projekta iesniegumu, reģistrē to kā ienākošo dokumentu lietvedības sistēmā, norādot uz aploksnes vai kastes projekta iesnieguma saņemšanas laiku un identifikācijas numuru.**

**V Projektu iesniegumu vērtēšanas kārtība**

1. **Iesniegto projektu iesniegumu vērtēšanu nodrošina vadošās iestādes izveidotā projektu iesniegumu vērtēšanas komisija (turpmāk – komisija). Vērtēšanas komisijas sēdēs novērotāja statusā bez balsstiesībām var piedalīties sertificēšanas iestādes pārstāvji.**
2. Atklātas projektu iesniegumu atlases gadījumā, komisija uzsāk darbu pēc projektu iesniegumu iesniegšanai noteiktā termiņa beigām.
3. Ierobežotas projektu iesniegumu atlases gadījumā, komisija var uzsākt projekta iesniegumu vērtēšanu pirms uzaicinājumā norādītā projektu iesniegumu iesniegšanas termiņa beigām, ja projekta iesniedzējs, kam nosūtīts uzaicinājums, jau iesniedzis projekta iesniegumu.
4. Projektu iesniegumu atvēršanās sanāksmē, komisija konstatē, kuri projektu iesniegumi ir iesniegti sludinājumā vai uzaicinājumā noteiktajā termiņā:
   1. projektu iesniegumiem, kas iesniegti sludinājumā vai uzaicinājumā norādītājā termiņā, piešķir projekta identifikācijas numuru, par kuru vadošā iestāde rakstiski informē projekta iesnieguma iesniedzēju;
   2. projektu iesniegumus, kas iesniegti pēc noteiktā termiņa beigām, neatver un neizskata, un vadošā iestāde tos nosūta atpakaļ projekta iesniedzējiem, norādot neizskatīšanas iemeslu.
5. Komisija projektu iesniegumus vērtē saskaņā ar šajos noteikumos noteiktajiem administratīvajiem un konkrētajai aktivitātei noteiktajiem kvalitātes projektu iesniegumu vērtēšanas kritērijiem. Atklātas projektu iesniegumu atlases iesniegtos projekta iesniegumus pēc šajos noteikumos noteiktajiem specifiskajiem projektu iesniegumu vērtēšanas kritērijiem vērtē fonda Vadības komiteja.
6. Ja projekta iesniegumā nav informācijas, lai izvērtētu projekta iesnieguma atbilstību vienam vai vairākiem projektu iesniegumu vērtēšanas kritērijiem, kā arī ja minētā informācija nav salasāma vai nav iesniegta latviešu valodā, uzskata, ka projekta iesniegums neatbilst attiecīgajam kritērijam, vai attiecīgajā kritērijā piešķir zemāko vērtējumu.
7. Komisija vērtē projekta iesniegumus saskaņā ar neprecizējamiem administratīvajiem vērtēšanas kritērijiem (4.pielikums). Ja projekta iesniegums neatbilst kaut vienam neprecizējamam administratīvajam vērtēšanas kritērijam, komisija pārtrauc projekta iesnieguma vērtēšanu un iesaka projekta iesniegumu noraidīt.
8. Ja projekta iesniegums atbilst visiem neprecizējamiem administratīvajiem vērtēšanas kritērijiem, komisija vērtē projekta iesniegumu saskaņā ar kvalitātes vērtēšanas kritērijiem.
9. Kopējo vērtējumu saskaņā ar kvalitātes vērtēšanas kritērijiem iegūst, summējot komisijas locekļu piešķirto punktu skaitu un summu **izdalot ar to komisijas locekļu skaitu, kas ir vērtējuši projekta iesniegumu.** Ja projekta iesniegums neatbilst kaut vienam neprecizējamam kvalitātes vērtēšanas kritērijam vai nav sasniedzis minimāli nepieciešamo punktu skaitu saskaņā ar konkrēto kvalitātes vērtēšanas kritēriju, komisija pārtrauc projekta iesnieguma vērtēšanu un iesaka projekta iesniegumu noraidīt.
10. Ierobežotas projektu iesniegumu atlases gadījumā komisija:
    1. projekta iesniegumu atzīst par atbilstošu un virza vērtēšanai pēc precizējamiem administratīvajiem kritērijiem, ja:
       1. projekta iesniegums kvalitātes vērtēšanas kritērijos ieguvis vismaz 55 % no maksimāli iespējamiem punktiem;
       2. projekta iesniegums sasniedzis minimāli nepieciešamo punktu skaitu saskaņā ar konkrēto kvalitātes vērtēšanas kritēriju;
       3. vērtēšanas komisija noteikusi, ka ir nepieciešami precizējumi kādā kvalitātes kritērijā, kurš atbilstoši šiem noteikumiem ir noteikts par tādu, ar kuru saskaņā projekta iesniegumu drīkst precizēt.
       4. aktivitātes ietvaros ir pietiekams finansējums tā īstenošanai;
    2. Projekta iesniegumi, kuri neatbilst 33.1.apakšpunktā noteiktajiem nosacījumiem tiek atzīti par neatbilstošiem, tālāk netiek vērtēti un tiek ieteikti noraidīšanai.
    3. komisija vērtē projekta iesniegumu pēc precizējamiem administratīvajiem kritērijiem un projekta iesniegumu:
       1. virza apstiprināšanai;
       2. virza apstiprināšanai ar nosacījumu, ja ir nepieciešami precizējumi kādā kritērijā, kurš atbilstoši šiem noteikumiem ir noteikts par tādu, ar kuru saskaņā projekta iesniegumu drīkst precizēt.
    4. komisijas sekretariāts sagatavo un iesniedz vadošajā iestādē vērtēšanas ziņojumu, kurā iekļauj informāciju par saņemtajiem projektu iesniegumiem, vērtēšanas gaitu, kā arī apstiprināšanai, apstiprināšanai ar nosacījumiem un noraidīšanai ieteiktajiem projektu iesniegumiem un to noraidījuma iemesliem.
11. Atklātas fonda projektu iesniegumu atlases gadījumā:
    1. vērtēšanas komisija projekta iesniegumu atzīst par atbilstošu un virza vērtēšanai fonda Vadības komitejā pēc specifiskajiem vērtēšanas kritērijiem, ja tas sasniedzis minimāli nepieciešamo punktu skaitu saskaņā ar konkrēto kvalitātes kritēriju;
    2. vērtēšanas komisija iesniedz projektu iesniegumus fonda Vadības komitejā izvērtēšanai saskaņā ar specifiskajiem vērtēšanas kritērijiem, kas noteikti šo noteikumu 5.pielikumā.
    3. par projektu iesniegumiem, kas virzāmi noraidīšanai, komisija sagatavo apkopojošu informāciju fonda Vadības komitejai;
    4. katru projekta iesniegumu pēc specifiskajiem vērtēšanas kritērijiem vērtē divi fonda Vadības komitejas dalībnieki;
    5. **kopējo vērtējumu saskaņā ar specifiskajiem vērtēšanas kritērijiem iegūst, summējot katra fonda Vadības komitejas locekļu piešķirto punktu skaitu un summu izdalot ar to fonda Vadības komitejas locekļu skaitu, kas ir vērtējuši projekta iesniegumu**.
    6. fonda Vadības komiteja sagatavo un iesniedz komisijai projektu iesniegumu vērtējumus pēc specifiskajiem projektu iesniegumu vērtēšanas kritērijiem;
    7. komisija pēc 34.6.apakšpunktā noteiktās informācijas saņemšanas, katram projekta iesniegumam saskaita iegūto punktu skaitu saskaņā ar kvalitātes un specifiskajiem vērtēšanas kritērijiem un sakārto projektu iesniegumus prioritārā secībā atbilstoši iegūtajam punktu skaitam;
    8. projekta iesniegumu atzīst par atbilstošu un virza vērtēšanai pēc precizējamiem administratīvajiem projektu iesniegumu vērtēšanas kritērijiem, ja īstenojušies visi šie nosacījumi:
       1. projekta iesniegums kvalitātes vērtēšanas kritērijos un specifiskajos vērtēšanas kritērijos ieguvis vismaz 55 % no maksimāli iespējamā punktu skaita;
       2. projekta iesniegums sasniedzis minimāli nepieciešamo punktu skaitu saskaņā ar konkrēto specifisko vērtēšanas kritēriju;
       3. pēc projektu iesniegumu sakārtošanas prioritārā secībā, ņemot vērā, ka apstiprināmi projektu iesniegumi, kas ieguvuši augstāko punktu skaitu, ir pietiekams finansējums projekta iesnieguma īstenošanai;
    9. komisija vērtē projekta iesniegumu pēc precizējamiem administratīvajiem kritērijiem un projekta iesniegumu:
       1. virza apstiprināšanai;
       2. virza apstiprināšanai ar nosacījumu, ja ir nepieciešami precizējumi kādā kritērijā, kurš atbilstoši šiem noteikumiem ir noteikts par tādu, ar kuru saskaņā projekta iesniegumu drīkst precizēt.
    10. komisija, pamatojoties uz fonda Vadības komitejas un komisijas vērtējumiem, iesniedz vadošajā iestādē vērtēšanas ziņojumu, kurā iekļauj informāciju par saņemtajiem projektu iesniegumiem, vērtēšanas gaitu, kā arī apstiprināšanai, apstiprināšanai ar nosacījumiem un noraidīšanai ieteiktajiem projektu iesniegumiem un to noraidījuma iemesliem.
12. Vadošā iestāde, pamatojoties uz komisijas vērtēšanas ziņojumu pieņem lēmumu par projekta iesnieguma:
    1. apstiprināšanu atbilstoši šo noteikumu 33.3.1. un 34.9.1.apakšpunktos minētajos gadījumos;
    2. apstiprināšanu ar nosacījumu atbilstoši šo noteikumu 33.3.2. un 34.9.2.apakšpunktos minētajos gadījumos;
    3. noraidīšanu, ja ir īstenojies vismaz viens no šādiem nosacījumiem:
       1. projekta iesniegums neatbilst administratīvās vērtēšanas kritērijam, kas atbilstoši šiem noteikumiem noteikts par tādu, ar kuru saskaņā projekta iesniegumu nedrīkst precizēt;
       2. atklātas projektu iesniegumu atlases gadījumā projekta iesniegums kvalitātes vērtēšanas kritērijos un specifiskajos vērtēšanas kritērijos un ierobežotas projektu iesniegumu atlases gadījumā projekta iesniegums kvalitātes vērtēšanas kritērijos nav ieguvis vismaz 55% no maksimāli iespējamā punktu skaita;
       3. projekta iesniegums nav sasniedzis minimāli nepieciešamo punktu skaitu saskaņā ar konkrēto kvalitātes vērtēšanas vai specifisko vērtēšanas kritēriju (ja attiecināms);
       4. pēc projektu iesniegumu sakārtošanas prioritārā secībā, ņemot vērā, ka apstiprināmi projektu iesniegumi, kas ieguvuši augstāko punktu skaitu, nav pietiekama finansējuma projekta iesnieguma īstenošanai.
13. Vadošā iestāde desmit darbdienu laikā pēc 35.punktā noteikto lēmumu pieņemšanas nosūta lēmumu projekta iesniedzējam.
14. Lēmumā par projekta iesnieguma apstiprināšanu ar nosacījumu noteikto nosacījumu izpildi projekta iesniedzējs nodrošina vadošās iestādes noteiktajā termiņā.
15. Komisija desmit darbdienu laikā pēc nosacījumu izpildes saņemšanas, izvērtē to atbilstību lēmumā ietvertajiem nosacījumiem.
16. Atklātas projektu iesniegumu atlases gadījumā vadošā iestāde piecu darbdienu laikā pēc tam, kad komisija izvērtējusi nosacījumu izpildi, ja attiecināms, nosūta vadības komitejai pārbaudīt, vai izpildīti nosacījumi saskaņā ar specifiskajiem vērtēšanas kritērijiem.
17. Pēc nosacījumu izpildes izvērtēšanas, vadošā iestāde sagatavo atzinumu par nosacījumu izpildi. Ja lēmumā ietvertie nosacījumi ir izpildīti, vadošā iestāde informē projekta iesnieguma iesniedzēju par granta līguma slēgšanas nosacījumiem.
18. Ja lēmumā par projekta iesniegumu apstiprināšanu ar nosacījumu ietvertie nosacījumi nav izpildīti vai nav izpildīti lēmumā noteiktajā termiņā, projekta iesniegums uzskatāms par noraidītu un vadošā iestāde par to informē projekta iesniedzēju.
19. Ja tiek konstatēts, ka projekta iesniedzējs apzināti sniedzis nepatiesas ziņas, jebkurā projekta iesnieguma vērtēšanas stadijā, komisija aptur projekta iesnieguma tālāku vērtēšanu, un iesaka to vadošās iestādes vadītājam noraidīt un informē par to projekta iesniedzēju.

**VI Granta līguma slēgšanas kārtība**

1. Mēneša laikā pēc lēmuma pieņemšanas par projekta iesnieguma apstiprināšanu vai atzinuma pieņemšanu par nosacījumu izpildi vadošā iestāde ar finansējuma saņēmēju noslēdz granta līgumu, kurā noteikti līgumslēdzēju pušu pienākumi un tiesības, kā arī kārtība un nosacījumi (tai skaitā finansēšanas nosacījumi un maksāšanas kārtība), kas jāievēro, lai nodrošinātu fonda projekta īstenošanu.
2. Vadošā iestāde izbeidz projektu iesniegumu atlasi, neslēdzot granta līgumu, ja visi iesniegtie projekta iesniegumi ir noraidīti vai tam ir objektīvs pamatojums (nepārvarama vara, nav pieejami finanšu līdzekļi vai citi specifiski apstākļi, kas liedz īstenot fonda projektu).
3. Pēc lēmuma pieņemšanas par projekta iesnieguma apstiprināšanu vai atzinuma pieņemšanu par nosacījumu izpildi, bet pirms granta līguma noslēgšanas, finansējuma saņēmējs vai vadošā iestāde var precizēt projekta iesniegumā norādīto informāciju, ja tā ir novecojusi, pēc būtības nemainot projekta iesniegumu.
4. Finansējuma saņēmējs ir atbildīgs par projekta īstenošanu atbilstoši apstiprinātajam projekta iesniegumam un sniedz vadošajai iestādei pārskatu par īstenošanas progresu un finanšu izlietojumu saskaņā ar granta līgumu.
5. Ja finansējuma saņēmējs nesasniedz projekta uzraudzības rādītājus, bet sasniedz projekta mērķi, vadošā iestāde proporcionāli samazina finansējumu attiecīgajam projekta pasākumam, izņemot gadījumu, ja finansējuma saņēmējs sasniedzis vismaz 85% no uzraudzības radītāja un pierāda, ka ir veicis visus nepieciešamos pasākumus, lai sasniegtu projekta uzraudzības rādītājus.
6. Finansējuma saņēmējs projekta īstenošanai atver atsevišķu kontu Valsts kasē, no kura tiek veikti un kurā tiek saņemti visi ar projekta īstenošanu saistītie maksājumi.
7. Grozījumus projektā izdara atbilstoši granta līgumā noteiktajai kārtībai. Nedrīkst grozīt projekta mērķi vai uzraudzības rādītājus, kā arī jautājumus, kuri ietekmē vērtēšanas kritērijos noteikto informāciju, kas šajos noteikumos attiecībā uz konkrēto aktivitāti noteikti par tādiem, saskaņā ar kuriem projekta iesniegumu nedrīkst precizēt.
8. Ja projekta īstenošanas laikā nepieciešami grozījumi projektā, finansējuma saņēmējs iesniedz vadošajā iestādē granta līguma grozījumu projektu un to pamatojumu. Ja vadošā iestāde, izvērtējot iesniegto granta līguma grozījumu projekta atbilstību šo noteikumu 49.punkta prasībām, kā arī to ietekmi uz projekta mērķa sasniegšanu, konstatē nepieciešamību grozīt granta līgumu, tā sagatavo granta līguma grozījumu projektu un nosūta to projekta finansējuma saņēmējam.
9. **Finansējuma saņēmējs nodrošina mērķa grupai paredzētos informācijas un publicitātes pasākumus, atbilstoši granta līgumā par projekta īstenošanu noteiktajam**.
10. Finansējuma saņēmējs nodrošina ar projekta īstenošanu saistītās informācijas un dokumentācijas uzglabāšanu līdz 2022.gada 31.decembrim.

**VII 1.a. aktivitātes „Izglītības vai adaptācijas programmu attīstība un īstenošana ar mērķi nodrošināt kvalitatīvu trešo valstu pilsoņu integrāciju, t.sk., programmas īpašām trešo valstu valstspiederīgo grupām”** **īstenošanas kārtība un projektu iesniegumu vērtēšanas kritēriji**

1. 1.a. aktivitātes mērķis ir kvalitatīvu trešo valstu valstspiederīgo adaptācijas programmu (valodas kursu, kultūrorientācijas kursu, atbalsta pasākumu mazaizsargātām trešo valstu valstspiederīgo grupām) izstrāde un organizēšana, lai nodrošinātu pilnvērtīgu piekļuvi pakalpojumiem un iesaisti uzņemošajā sabiedrībā, kā arī nostiprinātu integrācijas pasākumu spēju sasniegt mazaizsargātas trešo valstu valstspiederīgo grupas - sievietes, bērnus, gados vecus cilvēkus, cilvēkus ar īpašām vajadzībām vai personas ar zemu izglītības līmeni.
2. 1.a. aktivitātē sasniedzami šādi uzraudzības rādītāji:
   1. valodu un integrācijas kursosapmācīti uniesaistīti 300 trešo valstu valstspiederīgie;
   2. kursos apmācīti 100 trešo valstu par naturalizācijas procesu un sagatavoti naturalizācijas eksāmena kārtošanai. Noorganizētas informatīvās dienas piecos Latvijas reģionos, veiktas publikācijas masu medijos un interneta mājas lapā;
   3. izveidotas divas platformas dialogam ar trešo valstu valstspiederīgajiem, brīvprātīgo palīgu iesaistīšana;
   4. izveidoti trīs dažādi atbalsta mehānismi mazaizsargātām trešo valstu valstspiederīgo grupām, piemēram, bērnu pieskatīšanas pakalpojumi, specifiskas atbalsta grupas, pasākumi, kas vērsti uz informācijas un pakalpojumu **pieejamības uzlabošanu**;
   5. **trešo valstu valstspiederīgie bērni un jaunieši iepazīstināti ar iespējām, kas ir izglītojošas, interaktīvas un kas veicina trešo valstu valstspiederīgo iesaistīšanos sabiedriskās aktivitātēs, t.sk. brīvprātīgajā darbā, un neformālās izglītības programmās, lai veicinātu kultūras un tradīciju saglabāšanos;**
   6. izveidots viens atbalsta mehānisms trešo valstu valstspiederīgajiem pirmsskolas vecuma bērniem un viņu vecākiem;
3. 1.a. aktivitātē projektu ietvaros atļauti šādi pasākumi:
   1. latviešu valodas un integrācijas kursu izveide un īstenošana ar mērķi sniegt iespēju imigrantiem iegūt pamatzināšanas latviešu valodas, vēstures, sociālo un ekonomikas iezīmju, kultūras dzīves, valsts pārvaldes sistēmas, pamattiesību u.c. jomās;
   2. kursi un informatīvas aktivitātes, kas vērstas uz trešo valstu valstspiederīgo sagatavošanu naturalizācijas procesam;
   3. biedrību un nodibinājumu, pašvaldību un augstskolu iesaiste trešo valstu valstspiederīgo integrācijas procesu uzlabošanā, tai skaitā praktisks atbalsts Latvijas kultūras un valodas apguvei, iesaistot vietējos iedzīvotājus, kā brīvprātīgos un īpašu vērību pievēršot imigrantu pilsoniskajai līdzdalībai un interešu aizstāvībai;
   4. izveidoti atbalsta mehānismi un pakalpojumu sniegšana mazaizsargātām trešo valstu valstspiederīgo grupām un pasākuma bērniem organizēšana, kas ir izglītojošs, interaktīvs un kas veicina iesaistīšanos;
   5. atbalsta mehānismu izveide trešo valstu valstspiederīgajiem pirmsskolas vecuma bērniem.
4. 1.a. aktivitāti īsteno kā atklātu projektu iesniegumu atlasi.
5. 1.a. aktivitātē projektu iesniedzēji un to sadarbības partneri var būt valsts iestādes, pašvaldības, pašvaldību iestādes, atvasinātas publiskas personas, biedrības un nodibinājumi, starptautiskas organizācijas, augstskolas.
6. Aktivitātes ietvaros pieejamais finansējums ir LVL 743 525,21, ko veido fonda finansējums LVL 557 643,91 un valsts budžeta finansējums LVL 185 881,30. Papildus fonda un valsts budžeta līdzekļiem fonda projekta iesnieguma finansēšanai var piesaistīt projekta iesniedzēja finanšu līdzekļus.
7. 1.a aktivitātē pieejamais finansējums viena projekta iesnieguma attiecināmo izmaksu segšanai ir ne mazāk kā LVL 14 056 un ne vairāk kā LVL 120 000.
8. Projekta ietvaros var īstenot tikai tādus latviešu valodas un integrācijas kursus un programmas, kuras izstrādātas pirms projekta iesnieguma iesniegšanas. Kursa vai programmas aktualizācijas izmaksas nedrīkst pārsniegt 20% no tās izstrādes izmaksām. Kurss vai programma uzskatāma par aktualizētu, ja izmaiņas tās saturā pārsniedz 10%, bet nepārsniedz 50% no tās apjoma. Kurss vai programma, kurā izmaiņas saturā nepārsniedz 10%, uzskatāma par neaktualizētu, bet kurss vai programma, kurā izmaiņas pārsniedz 50%, uzskatāma par izstrādātu no jauna.
9. Ja projekta iesnieguma ietvaros plānots īstenot tādus latviešu valodas un integrācijas kursus un programmas, kuras izstrādātas iepriekš, projekta iesniedzējs šo noteikumu 16.8.apakšpunktā noteiktajā projekta pavadvēstulē norāda papildus šādu informāciju: latviešu valodas un integrācijas kursa vai programmas izstrādes izmaksas un satura rādītājs.
10. 1.a. aktivitātes ietvaros latviešu valodas un integrācijas kursa vai programmas minimālais apjoms ir 120 stundas.
11. 1.a. aktivitātes ietvaros izmantotais finansējums vienam projekta tiešās mērķa grupas dalībniekam nedrīkst pārsniegt 800 latu.
12. Projektu iesniegumus 1.a aktivitātē vērtē saskaņā ar administratīvajiem vērtēšanas kritērijiem, kas noteikti šo noteikumu 4.pielikumā, kvalitātes vērtēšanas kritērijiem, kas noteikti šo noteikumu 6.pielikumā, un specifiskajiem vērtēšanas kritērijiem, kas noteikti šo noteikumu 5.pielikumā.

**VIII 1.b. aktivitātes „Uzlabot trešo valstu valstspiederīgo piekļuvi valsts un privātajiem pakalpojumiem un produktiem, kā arī veicināt labvēlīgāku attieksmi pret migrāciju uzņemošajā sabiedrībā” īstenošanas kārtība un projektu iesniegumu vērtēšanas kritēriji.**

1. 1.b. aktivitātes mērķis ir ilgtspējīgas organizatoriskās, izpētes un uzraudzības struktūras (Nacionālais integrācijas centrs) izveide, lai palīdzētu trešo valstu valstspiederīgajiem integrēties Latvijas sabiedrībā, uzlabotu trešo valstu valstspiederīgo piekļuvi valsts un privātajiem pakalpojumiem un precēm, kā arī sabiedrības informēšana, lai veicinātu labvēlīgu attieksmi pret trešo valstu valstspiederīgajiem uzņemošā sabiedrībā.
2. 1.b. aktivitātē sasniedzami šādi uzraudzības radītāji:
   1. 300 trešo valstu valstspiederīgajiem pieejamas konsultācijas sociālajos, juridiskajos, izglītības, nodarbinātības u.c. jautājumos;
   2. atrisinātas 12 krīzes situācijas trešo valstu valstspiederīgajiem;
   3. īstenoti divi informatīvie pasākumi un sagatavoti divi informatīvie materiāli par Nacionālā integrācijas centra darbu;

64.4. trešo valstu valstspiederīgajiem nodrošināta pieeja Nacionālā integrācijas centra mājas lapai latviešu, krievu un angļu valodās, kā arī ir nodrošināta tās sasaiste ar citiem svarīgiem informācijas avotiem;

* 1. noorganizētas vismaz viena pārraudzības un konsultācijas sesija divos reģionālajos integrācijas atbalsta punktos;
  2. sniegtas vismaz 10 konsultācijas pakalpojumu sniedzējiem dažādās jomās, speciālistiem no vismaz 10 pašvaldībām attiecībā uz darbu ar trešo valstu valstspiederīgajiem;
  3. nodrošināta bezmaksas informatīvā tālruņa trešo valstu valstspiederīgajiem darbība;
  4. vismaz 50 trešo valstu valstspiederīgajiem sniegts atbalsts no Nacionālā integrācijas centra saistībā ar profesionālās kvalifikācijas uzlabošanu vai jaunu kvalifikāciju iegūšanu, kā arī īstenoti citi aktīvās darba tirgus politikas pasākumi;
  5. sniegts atbalsts vismaz 100 trešo valstu valstspiederīgajiem profesionālās kvalifikācijas atzīšanai;
  6. īstenoti trīs izglītojoši un informatīvi pasākumi, kas uzrunā plašu iedzīvotāju loku un palielina izpratni par imigrantu integrācijas jautājumiem, kā arī veicina imigrantu iekļaušanos Latvijas kultūras un sabiedriskajā dzīvē;
  7. īstenoti trīs pasākumi, kas veicina plašsaziņas līdzekļu iesaisti trešo valstu valstspiederīgo integrācijas jautājumu risināšanā un tolerantākas sabiedrības veidošanos.

1. 1.b. aktivitāti īsteno kā ierobežotu projektu iesniegumu atlasi.
2. 1.b. aktivitātē projekta iesniedzējs var būt valsts institūcija, kura ir vadošā valsts institūcija sabiedrības integrācijas politikas plānošanas un koordinācijas jomā.
3. 1.b. aktivitātē projektu ietvaros atļauti šādi pasākumi:
   1. dažādu speciālistu – juristu, psihologu, sociālo darbinieku, konsultāciju un palīdzības sniegšana trešo valstu valstspiederīgajiem krīzes situācijās;
   2. informatīvu un kultūras pasākumu organizēšana ar mērķi integrēt un veicināt trešo valstu valstspiederīgo līdzdalību sabiedriskajā un politiskajā dzīve, kā arī uzlabot attiecības starp trešo valstu valstspiederīgajiem un pārējo sabiedrību, tai skaitā valsts institūcijām, sociālajiem partneriem un sabiedrības vairākumam, informatīvo materiālu publicēšana, mājas lapas latviešu, krievu un angļu valodās uzturēšana;
   3. konsultāciju sniegšana sociālo pakalpojumu institūciju pārstāvjiem darbā ar trešo valstu valstspiederīgajiem un palīdzība reģionālajos integrācijas atbalsta punktos darbā ar trešo valstu valstspiederīgajiem;
   4. konsultāciju sniegšana citiem pakalpojumu sniedzējiem un dažādu jomu profesionāļiem, kas strādā ar trešo valstu valstspiederīgajiem;
   5. bezmaksas informatīvā tālruņa trešo valstu valstspiederīgajiem darbības nodrošināšana;
   6. atbalsts trešo valstu valstspiederīgo piekļuvei darba tirgum (profesionālās kvalifikācijas uzlabošanai, jaunas kvalifikācijas iegūšanai, valsts valodas kursi u.c. aktīvās darba tirgus politikas pasākumi);
   7. atbalsts trešo valstu valstspiederīgo profesionālās kvalifikācijas atzīšanai (juridiskas konsultācijas u.c.);
   8. izglītojoši un informatīvi pasākumi, kas uzrunā plašu iedzīvotāju loku un palielina izpratni par imigrantu integrācijas jautājumiem, kā arī veicina imigrantu iekļaušanos Latvijas kultūras un sabiedriskajā dzīvē;
   9. pasākumi, kas veicina plašsaziņas līdzekļu iesaisti trešo valstu valstspiederīgo integrācijas jautājumu risināšanā un tolerantākas sabiedrības veidošanos.
4. 1b. aktivitātes ietvaros pieejamais finansējums ir LVL 486 650,52, ko veido fonda finansējums  LVL 364 987,89 un valsts budžeta finansējums LVL 121 662,63 Papildus fonda un valsts budžeta līdzekļiem projekta finansēšanai var piesaistīt projekta iesniedzēja finanšu līdzekļus.
5. 1b. aktivitātē pieejamais finansējums viena projekta attiecināmo izmaksu segšanai ir ne mazāk kā  LVL 14 056 **un ne vairāk kā LVL 486 650.52.**
6. Projektu iesniegumus 1b. aktivitātē vērtē saskaņā ar administratīvajiem vērtēšanas kritērijiem, kas noteikti šo noteikumu 4.pielikumā, kvalitātes vērtēšanas kritērijiem, kas noteikti šo noteikumu 7.pielikumā.

**IX 2.aktivitātes „Administratīvās kapacitātes stiprināšana valsts aģentūrām, kuras nodrošina pakalpojumus trešo valstu valstspiederīgajiem„ īstenošanas kārtība un projektu iesniegumu vērtēšanas kritēriji**

1. 2.aktivitātes mērķis ir stiprināt spēju koordinēt, īstenot, uzraudzīt un novērtēt trešo valstu valstspiederīgo integrācijas pasākumus dažādos valsts pārvaldes un pakalpojumu sniegšanas līmeņos, kā arī stiprināt iesaistīto speciālistu daudzveidības pārzināšanas un starpkultūru dialoga prasmes.
2. 2.aktivitātē sasniedzami šādi uzraudzības rādītāji:
   1. izveidota starpkultūru mācību un daudzveidības pārzināšanas sistēma (pasākumu komplekss, kas ietver programmas izstrādi un aprobāciju);
   2. uzlabotas vismaz 100 dažādu speciālistu**, kas strādā ar trešo valstu valstspiederīgajiem, zināšanas un pakalpojumu kvalitāte par trešo valstu pilsoņu uzņemšanas, integrācijas, naturalizācijas, un repatriācijas jautājumiem, kā arī starpkultūru komunikāciju**;
   3. organizētas vismaz trīs apaļā galda diskusijas par dažādības vadības jautājumiem, iesaistot pašvaldību darbiniekus un dažādu jomu speciālistus;
   4. uzlabota uzņemšanas procedūras metodika.
3. 2.aktivitātē projektu ietvaros atļauti šādi pasākumi:
   1. pasākumi, kuru ietvaros izveido un īsteno starpkultūru mācību sistēmu (pasākumu komplekss, kas ietver sevī programmas izstrādi, aprobāciju un personāla apmācības);
   2. kompetences paaugstināšana un speciālistu apmācība par trešo valstu valstspiederīgo uzņemšanas, integrācijas, naturalizācijas un repatriācijas jautājumiem, kā arī starpkultūru komunikāciju.
   3. **uzņemšanas procedūras metodikas uzlabošana**.
4. 2.aktivitāti īsteno kā atklātu projektu iesniegumu atlasi.
5. 2.aktivitātē projektu iesnieguma iesniedzēji var būt valsts iestādes, pašvaldības, pašvaldību iestādes, atvasinātas publiskas personas, biedrības un nodibinājumi, starptautiskas organizācijas, augstskolas.
6. 2.aktivitātes ietvaros pieejamais finansējums ir LVL 103 032,15, ko veido fonda finansējums LVL 77 274,11un valsts budžeta finansējums LVL 25 758,04 Papildus fonda un valsts budžeta līdzekļiem projekta var piesaistīt projekta iesniedzēja finanšu līdzekļus.
7. 2.aktivitātē pieejamais finansējums viena projekta iesnieguma attiecināmo izmaksu segšanai ir ne mazāk kā LVL 14 056 **un ne vairāk kā LVL 103 032,15**.
8. **Projektu iesniegumus 2.aktivitātē vērtē saskaņā ar administratīvajiem vērtēšanas kritērijiem, kas noteikti šo noteikumu 4.pielikumā, specifiskajiem vērtēšanas kritērijiem, kas noteikti noteikumu 5.pielikumā, kvalitātes vērtēšanas kritērijiem kas noteikti šo noteikumu 8.pielikumā.**

**X 3. aktivitātes „Pieredzes un labās prakses apmaiņa integrācijas politikas jomā” īstenošanas kārtība un projektu iesniegumu vērtēšanas kritēriji**

1. 3.aktivitātes mērķis ir iegūt citu Eiropas Savienības dalībvalstu valstu labāko pieredzi un praksi efektīvi darbojošos trešo valstu valstspiederīgo integrācijas sistēmu izveidošanā un analizēt iespējas ieviest gūto pieredzi Latvijā.
2. 3.aktivitātē sasniedzams šāds uzraudzības rādītājs - uzlabotas vismaz 20 speciālistu zināšanas, kas strādā ar trešo valstu valstspiederīgajiem un guvuši pieredzi par trešo valstu valstspiederīgo integrācijas politiku citās dalībvalstīs.
3. 3.aktivitāti īsteno kā ierobežotu projektu iesniegumu atlasi.
4. 3.aktivitātē projekta iesniedzējs var būt valsts institūcija, kura ir vadošā valsts institūcija sabiedrības integrācijas politikas plānošanas un koordinācijas jomā.
5. 3.aktivitātē projektu ietvaros atļauti pasākumi, kas veicina informācijas un labākās pieredzes apmaiņu un sadarbību ar dalībvalstīm saistībā ar trešo valstu valstspiederīgo integrācijas politikas jomu un pasākumu izstrādi un īstenošanu.
6. **3.aktivitātes ietvaros pieejamais finansējums ir LVL 14 113,99, ko veido fonda finansējums LVL 10 585,49 un valsts budžeta finansējums LVL 3 528,50. Papildus fonda un valsts budžeta līdzekļiem projekta var piesaistīt projekta iesniedzēja finanšu līdzekļus.**
7. 3.aktivitātē minimālais pieejamais finansējums viena projekta iesnieguma attiecināmo izmaksu segšanai ir LVL 14 056.
8. Projektu iesniegumus 3.aktivitātē vērtē saskaņā ar administratīvajiem vērtēšanas kritērijiem, kas noteikti šo noteikumu ­­4.pielikumā, kvalitātes vērtēšanas kritērijiem, kas noteikti šo noteikumu 9.pielikumā.

**XVI Projektu īstenošanas kārtība**

1. **Atklātas fonda projekta iesnieguma atlases aktivitāšu īstenošanas gadījumā, sadarbības partnerus attiecībās ar vadošo iestādi pārstāv projekta iesniedzējs, un vadošajai iestādei saistības ir tikai ar projekta iesniedzēju. Sadarbības partneri, saskaņā ar partnerības līgumu, (visi kopā) drīkst īstenot ne vairāk kā 30% projekta aktivitāšu un saņemt ne vairāk kā 30 % no projekta īstenošanai piešķirtā finansējuma**.
2. Fonda ietvaros ir attiecināmas tiešās un netiešās izmaksas atbilstoši fonda izmaksu noteikumiem (10.pielikums).
3. Ja, īstenojot projektu, veiktās tiešās attiecināmās izmaksas ir mazākas par projekta iesniegumā paredzētajām izmaksām, vadošā iestāde pieņem lēmumu par projekta netiešo attiecināmo izmaksu proporcionālu samazinājumu, lai netiešās attiecināmās izmaksas nepārsniegtu šo noteikumu 10.pielikumā noteikto proporciju no projekta atbilstoši veiktajām tiešajām attiecināmajām izmaksām.
4. Ja, īstenojot projektu, tiek konstatēts, ka apakšlīgumi pārsniegs 40 % no tiešajām attiecināmajām izmaksām, finansējuma saņēmējs pirms apakšlīgumu slēgšanas informē vadošo iestādi, iesniedzot pārsnieguma pamatojumu. Vadošā iestāde granta līgumā paredzētajā kārtībā izskata pārsnieguma pamatojumu, izvērtējot, vai aktivitātes, kuras paredzēts īstenot, slēdzot attiecīgos apakšlīgumus, finansējuma saņēmējs vai tā sadarbības partneris nevar īstenot efektīvāk un labāk, vai apakšlīgumu slēgšana ir nepieciešama konkrētās aktivitātes īstenošanai un vai netiek pārkāpts šo noteikumu 89.punkts. Ja vadošā iestāde piekrīt apakšlīgumu proporcijas palielināšanas pamatojumam, tā  izsniedz rakstisku saskaņojumu apakšlīgumu slēgšanai. Ja vadošā iestāde nepiekrīt apakšlīgumu proporcijas palielināšanas pamatojumam, tā nesaskaņo apakšlīguma slēgšanu, nosūtot finansējuma saņēmējam rakstisku vēstuli.  Ja finansējuma saņēmējs ir noslēdzis  apakšlīgumus, bet nav iesniedzis pārsnieguma pamatojumu vadošajā iestādē saskaņošanai, vadošā iestāde pārsnieguma summu atzīst par neatbilstoši veiktiem izdevumiem.
5. Pievienotās vērtības nodokļa maksājumus fonda projekta ietvaros plāno kā attiecināmās izmaksas, ja finansējuma saņēmējs pievienotās vērtības nodokli nevar atgūt atbilstoši normatīvajiem aktiem nodokļu jomā.
6. Finansējuma saņēmējam, slēdzot līgumus par projekta aktivitāšu īstenošanu jānodrošina atklātuma, brīvas konkurences un optimāla fonda līdzekļu izmantošanas principa un publisko iepirkumu regulējošo normatīvo aktu prasību ievērošana.
7. Finansējuma saņēmējs, slēdzot līgumus par projekta aktivitāšu īstenošanu, ievēro atbilstošu publicitāti, lai nodrošinātu pārskatāmības, nediskriminācijas un vienlīdzīgas attieksmes principa ievērošanu. **Līgumus, kuru vērtība ir no LVL 3 514 līdz LVL 50 000 var slēgt, ja finansējuma saņēmējs ir pieprasījis un izskatījis vismaz trīs cenu piedāvājumus. Līgumus, kuru vērtība ir vienāda vai lielāka kā LVL 50 000** **slēdz saskaņā ar normatīvajiem aktiem par iepirkuma procedūru un tās piemērošanas kārtību pasūtītāja finansētiem projektiem jomā.**
8. **Darba samaksa projekta iesniegumā nepārsniedz projekta iesniedzēja vai sadarbības partnera parasti veikto darba samaksu par līdzīgu darbu veikšanu un ir ne vairāk kā seši lati stundā (neskaitot darba devēja valsts sociālās apdrošināšanas iemaksas), izņemot virsstundu darba samaksu. Par virsstundu darbu samaksu veic saskaņā ar darba tiesības regulējošajiem normatīvajiem aktiem.**
9. **Finansējuma saņēmēja personām aizliegts piedalīties lēmuma pieņemšanā par saimnieciska rakstura līgumu slēgšanu un slēgt līgumus (izņemot darba līgumu) ar personām, kas ir finansējuma saņēmēja vai sadarbības partnera darbinieki, biedri, amatpersonas, to laulātie, vecāki, vecvecāki, bērni, mazbērni, brāļi, māsas, pusbrāļi vai pusmāsas, adoptētie vai adoptētāji, vai ar komersantiem, biedrībām un nodibinājumiem, kuru dalībnieki, kapitāldaļu īpašnieki vai valdes locekļi ir šajā punktā minētās personas.**
10. Finansējuma saņēmējs var slēgt līgumus par projektā paredzētu pienākumu veikšanu projekta īstenošanā ar sadarbības partnera darbiniekiem, amatpersonām, biedriem vai brīvprātīgajiem, ja visu ar vienu personu noslēgto līgumu kopsumma nepārsniedz šo noteikumu 96.punktā norādīto apmēru, un šo līgumu summas ņem vērā, aprēķinot sadarbības partneriem nodotā finansējuma apjomu saskaņā ar šo noteikumu 89.punktu.

**XVII Tehniskās palīdzības aktivitātes īstenošanas kārtība**

1. Tehniskās palīdzības aktivitāti īsteno šādas fondu vadībā, kontrolē un uzraudzībā iesaistītās valsts pārvaldes institūcijas (turpmāk – atbildīgās iestādes):
   1. vadošā iestāde;
   2. revīzijas iestāde;
   3. sertificēšanas iestāde.
2. Tehniskās palīdzības aktivitātes maksimāli pieejamo fonda finansējumu nosaka fonda gada programma. Par tehniskās palīdzības finansējuma sadalījumu starp vadošo iestādi, revīzijas iestādi un sertificēšanas iestādi vienojas fonda vadības komitejā.
3. Tehniskās palīdzības aktivitātes īstenošanas attiecināmos izdevumus sedz 100 % apmērā no fonda finansējuma.
4. Lai nodrošinātu revīzijas iestādes vai sertificēšanas iestādes tehniskās palīdzības aktivitātes īstenošanu, kā arī pienācīgu revīzijas iestādes un sertificēšanas iestādes funkciju nodalīšanu, vadošā iestāde ar revīzijas iestādi un sertificēšanas iestādi slēdz vienošanos par revīzijas iestādes vai sertificēšanas iestādes tehniskās palīdzības aktivitātes īstenošanas kārtību.
5. Lai nodrošinātu vadošās iestādes tehniskās palīdzības aktivitātes īstenošanu, vadošā iestāde izdod iekšējo normatīvo aktu, kurā nosaka vadošās iestādes tehniskās palīdzības projekta īstenošanas un uzraudzības kārtību, kā arī grozījumu veikšanas kārtību vadošās iestādes tehniskās palīdzības projektā.
6. Vadošā iestāde šo noteikumu 102.punktā minēto vienošanos slēdz un šo noteikumu 103.punktā minēto iekšējo normatīvo aktu izdod par visu programmas fondu īstenošanas periodu.
7. Grozījumus tehniskās palīdzības projektā veic pēc atbildīgās iestādes ierosinājuma, grozot šo noteikumu 102.punktā minēto vienošanos vai izdodot rīkojumu par vadošās iestādes tehniskās palīdzības projekta grozījumiem. Saņemot atbildīgās iestādes ierosinājumu izdarīt grozījumus tehniskās palīdzības projektā, vadošā iestāde izvērtē ierosināto grozījumu atbilstību fonda izmaksu noteikumiem, gada programmām un citiem fondu regulējošiem tiesību aktiem un sagatavo granta līguma grozījumu vai rīkojuma grozījumu projektu vai nosūta vēstuli, ar kuru informē, ka iesniegtie grozījumi neatbilst fonda izmaksu noteikumiem, gada programmām un citiem fondu regulējošiem tiesību aktiem un nav atbalstāmi.

Ministru prezidents V.Dombrovskis

Kultūras ministre Ž.Jaunzeme - Grende

Vīza: Valsts sekretārs G.Puķītis

2012.06.20. 18:15

5 586

A.Ločmele

Tālr. 67330 315

[Agra.Locmele@km.gov.lv](mailto:Agra.Locmele@km.gov.lv).